La nici 19 ani Talia îşi aminteşte clipele cumplite prin care a trecut pe 7 octombrie 2023.
Locuia împreună cu părinţii ei în kibuţul Erez. O aşezare de nici 600 de suflete, aflată la 700 de metri de Fâşia Gaza, atacată de Hamas.
Talia a reușit să scape cu viaţă. Câţiva dintre colegii ei de clasă au fost ucişi de Hamas în timp ce pescuiau pe plaja aflată la doar câteva sute de metri de kibuţ.
Iar ceea ce s-a întâmplat în Erez este doar un exemplu. Timp de trei săptămâni, echipa Antena 3 CNN a filmat la graniţa cu Fâşia Gaza şi în kibuţurile atacate de terorişti.
Tot ceea ce s-a întâmplat în acele kibuturi este inimaginabil. Sunt locuri în care oamenii au fugit pentru a scăpa. Nu i-a mai interesat ce lasă în urma lor. Farte mulți nu au reuşit să scape cu viaţă.
Loviturile Hamas asupra Israelului au fost comparate cu atacurile asupra turnurilor gemene, în 2001, în Statele Unite ale Americii.
Pe 7 octombrie bilanţul morţilor a fost de 1.139 de persoane, printre care 39 de copii. Cei care au scăpat cu viaţă vor rămâne însă cu traumele atacului.
Bilanțul total al răboiului dintre Israel și Hamas atinge acum peste 31.000 de victime.